România trimite mai mulți soldați sub steagul NATO. Desfășurări de trupe în Slovacia și Bulgaria. Câți militari români activează în prezent sub drapelul Alianței
România și-a extins prezența începând din luna ianuarie 2025, prin trimiterea de efective și tehnică militară la două noi grupuri de luptă NATO, amplasate în țările aliate de pe Flancul Estic: Slovacia (cu un detașament antitanc) și Bulgaria (cu un detașament de cercetare). Totodată, România continuă să participe la grupul de luptă din Polonia, cu un detașament de apărare antiaeriană, conform unui anunț al Ministerului Apărării, făcut marți.